Pitanja i odgovori za LAG Natječaj za provedbu tipa operacije 2.1.2. *Potpora razvoju malih poljoprivrednih gospodarstava* do 04. listopada 2022. g.

|  |  |  |
| --- | --- | --- |
| Redni broj | PITANJE | ODGOVOR |
| 1. | Lijep pozdrav. Sopg iman otvoren od 11.3.2022. u registru farmi normalno prijavljen prije 10tak dana....početkom 9 mjeseca sam podnio zahtjev za prelazak u OPG i vrijednost mi je preko 3500e....još nisam dobio rješenje za opg ali sam danas išao u Split i rekli su mi da će mi bit rješenje u četvrtak predano...dali iman uvjete sa takvom situacijom za izići na natječaj vaš???naravno ako sve ostalo bude u redu,hvala lipa | Poštovani, sukladno poglavlju 2. točki 2.1. Natječaja Prihvatljivost nositelja projekta kako bi se ispunili uvjeti prihvatljivosti, nositelj projekta mora:  • biti upisan u Upisnik poljoprivrednika (u daljnjem tekstu: Upisnik) sukladno nadležnim  propisima najkasnije do 01. srpnja 2022. godine.  Također, sukladno točki 4.4. Natječaja, s ciljem jednakog tretmana, odabrani LAG ne može davati prethodno mišljenje vezano uz prihvatljivost nositelja projekta, projekta ili određenih aktivnosti. |
| 2. | Poštovani,  imam upit vezano za natječaj 2.1.2. „Potpora razvoju malih poljoprivrednih gospodarstava“.  Od kojeg datuma vrijedi Ekonomska veličina gospodarstva za poljoprivredna gospodarstva koja se žele prijaviti na Natječaj te do kojeg datuma su moguće izmjene u istoj?  Klijent koji bi se prijavio radio je nedavno izmjene u ekonomskoj veličini pa ne zna je li prihvatljiv prijavitelj.  Unaprijed zahvaljujem na odgovoru, | Poštovani,  Sukladno točki 2.1. teksta Natječaja  Prilikom izračuna ekonomske veličine poljoprivrednog gospodarstva, Uprava za stručnu podršku  u poljoprivredi i ribarstvu neće uzeti u obzir izmjene u ARKOD-u/JRDŽ-u koje su nastale nakon  01. srpnja 2022. godine. |
| 3. | Poštovani,  Sukladno objavljenom LAG NATJEČAJU iz Lokalne razvojne strategije LAG – a „ADRION“ za tip operacije 2.1.2. „Potpora razvoju malih poljoprivrednih gospodarstava“, a koji je sukladan tipu operacije 6.3.1. iz Programa ruralnog razvoja RH za razdoblje 2014. – 2020. godine, zamolio bih Vas da nam objasnite navedenu napomenu: "Napomena: Nositelji projekta koji su u postupku dodjele sredstava u sklopu nacionalnog natječaja za tip operacije 6.3.1. ne mogu istovremeno biti u postupku odabira projekata temeljem ovog Natječaja." koju smo zatekli u Natječaju te nam odgovorite da li je u našem slučaju naš Korisnik prihvatljiv ili neprihvatljiv na samom natječaju?  Naime, naš Korisnik je prijavljen na Nacionalni natječaj podmjere 6.3.1. Potpora malim poljoprivrednim gospodarstvima, ali nije upao u alokaciju rang liste te se trenutno nalazi nekih 250 mjesta ispod crte koja osigurava prolaznost na Natječaju. S obzirom da obrada navedene podmjere 6.3.1. traje jako dugo i po nekim saznanjima trajat će još barem nekoliko mjeseci,a možda i godinu dana, našem Korisniku nitko ne može garantirati da će upasti u alokaciju nacionalne 6.3.1. mjere, jedino što mu preostaje je čekati u neizvjesnosti. Međutim, Korisnik ne želi propustiti LAG NATJEČAJ 2.1.2. te se na isti želi prijaviti te iskoristiti barem jedan od ta dva Natječaja.  U Vašoj napomeni navedenoj u početnom dijelu ove poruke nije jasno definirano i ne možemo razlučiti je li navedeni Korisnik prihvatljiv Korisnik odnosno prijavitelj na Vašem Natječaju. Korisnik se nalazi izvan crte prolaznosti na mjeri 6.3.1. što znači da trenutno nije u postupku dodjele sredstava niti da je ostvario sredstva po toj mjeri. Naše pitanje je da li se takav korisnik može prijaviti na Lag natječaj 2.1.2. te u slučaju prolaznosti na oba Natječaja (a to još uvijek ne može znati zbog administrativnih razloga samog državnog tijela) može podnijeti Zahtjev za odustajanjem za jedan od ta dva natječaja te ostvariti prava na potporu na jednom od ta dva Natječaja.  Molimo Vas jasan i precizan odgovor i obrazloženje,  Lijep pozdrav | Poštovani,  Sukladno točki 2.2. Natječaja, Nositelji projekta koji su u postupku dodjele sredstava u sklopu nacionalnog natječaja za tip  operacije 6.3.1.  ne mogu istovremeno biti u postupku odabira projekata temeljem ovog Natječaja. |